ભારત એક એવો દેશ છે જ્યાં કોઈ પણ પ્રકારની કુદરતી આફત આવે ત્યારે એની સામે લડવા માટે એની કોઈ દેખીતી તૈયારી હોતી નથી. એમાં પણ આપણા દેશમાં કુદરતી આફતો મોટા ભાગે વારંવાર આવતી રહે છે. એના કારણે સખત નુકસાન થતું રહે છે. ઘણા લોકોનાં મૃત્યુ થાય છે. સંખ્યાબંધ લોકોને ઘરબારવિહોણી જિંદગી જીવવી પડે છે. કેન્દ્ર સરકાર પણ રાહતફાળામાંથી ફન્ડ આપીને સંતોષ માની લે છે. સરકાર જે રીતે દરેક હોનારત વખતે નાણાં વહેવડાવે છે એના કારણે એની તિજોરી પર અસર થાય છે. રાજ્ય સરકારો એનાથી તકલીફમાં આવતી નથી, પણ એ ઘણી વખત નાદાર બની જાય છે. તેથી ઉત્તરાખંડ જેવી ઘટનાઓ અને અનુભવો ટાળવાં હોય તો સરકારે હોનારતો બાબતનો એનો એજન્ડા અને અપ્રોચ બદલવા પડશે.